หนูไม่ค่อยทานข้าวเช้า ทานอาหารไม่ตรงเวลา พอวันนี้มาทานข้าวตอนเย็น รสเผ็ด มีอาการปวดท้องบริเวณเหนือสะดือ ลิ้นปี่ รู้สึกแสบท้องหลังทานเสร็จ พอตอนเช้าเลยทานข้าวเช้าดูก็มีอาการแน่นๆจุกๆเวลาทานเสร็จ ได้ยินเสียงน้ำในท้องด้วยค่ะ ถ่ายเหลวๆไปประมาณ2รอบแล้ว เวลาถ่ายก็แสบๆก้นด้วยค่ะ
สวัสดีค่ะ อาการแสบท้องและจุกแน่นลิ้นปี่ อาจมีสาเหตุมาจาก-กระเพาะอาหารอักเสบหรือมีแผลในกระเพาะอาหาร-กรดไหลย้อน อาจมีแสบร้อนกลางอกร่วม และไอ ระคายคอร่วมด้วยได้-ลำไส้อักเสบ อาจมีขับถ่ายเปลี่ยนแปลงหากมีอาการแสบท้อง เรอบ่อย คลื่นไส้มาก กินได้น้อย ถ่ายเหลวบ่อย ถ่ายเป็นเลือด ถ่ายดำ อาเจียนเป็นเลือด ควรรีบไปพบแพทย์เบื้องต้นควรรับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที ดื่มน้ำมากๆให้เพียงพอในแต่ละวัน โดยเฉพาะเวลาหลังถ่ายเหลว